text: नई दिल्ली: बॉलीवुड एक्टर रणबीर कपूर जल्द ही फिल्म 'संजू' में नजर आने वाले हैं. इस फिल्म में रणबीर, संजय दत्त की भूमिका में नजर आएंगे और फिल्म के जरिए संजय दत्त की जिंदगी को दर्शकों के सामने पेश करेंगे. एक ओर जहां फैन्स फिल्म के रिलीज होने का बेसब्री से इंतजार कर रहे हैं वहीं दूसरी ओर एक्टविस्ट पृथ्वी ने फिल्म में दिखाए एक सीन के खिलाफ शिकायत दर्ज करवाई है. पृथ्वी ने यह शिकायत सेंट्रल बॉर्ड ऑफ फिल्म सर्टिफिकेशन (सीबीएफसी) को दर्ज करवाई है. अपनी शिकायत में पृथ्वी ने फिल्म में दिखाए गए एक सीन के खिलाफ आपत्ती जाहिर की है.